ᱤᱸᱫᱽᱨᱟ ᱵᱮᱱᱟᱨᱡᱤ

ᱤᱸᱫᱽᱨᱟ ᱵᱮᱱᱟᱨᱡᱤ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱠᱟᱱᱟᱭ, ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱩᱯᱨᱤᱢ ᱠᱳᱨᱰ ᱨᱮᱭᱟᱜ ᱱᱟᱜᱟᱢ ᱨᱮ ᱘ ᱟᱱ ᱛᱤᱨᱞᱟᱹ ᱵᱤᱪᱟᱹᱨᱤᱭᱟᱹ ᱠᱟᱱᱟᱭ ᱾ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱵᱟᱦᱟᱞ ᱞᱟᱦᱟ ᱨᱮ, ᱩᱱᱤ ᱫᱚ ᱢᱟᱫᱽᱨᱟᱥ ᱦᱟᱭ ᱠᱳᱨᱰ ᱨᱮᱱ ᱢᱟᱨᱮ ᱵᱤᱪᱟᱹᱨᱤᱭᱟᱹ ᱮ ᱛᱟᱦᱮ ᱠᱟᱱᱟ, ᱥᱤᱧᱚᱛ ᱨᱮ ᱱᱚᱣᱟ ᱦᱩᱫᱟᱹ ᱨᱮ ᱛᱟᱦᱮ ᱟᱠᱟᱱ ᱫᱚᱥᱟᱨ ᱛᱤᱨᱞᱟᱹ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱤᱸᱫᱽᱨᱟ ᱵᱮᱱᱟᱨᱡᱤ ᱫᱚ ᱒᱔ ᱥᱮᱯᱴᱮᱢᱵᱚᱨ ᱑᱙᱕᱗ ᱥᱟᱞ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱟᱡᱟᱜ ᱵᱤᱨᱫᱟᱹᱜᱟᱲ ᱥᱮᱪᱮᱫ ᱫᱚ ᱠᱳᱞᱠᱟᱛᱟ ᱨᱮᱭᱟᱜ ᱞᱳᱨᱮᱴᱳ ᱦᱟᱣᱩᱥ ᱨᱮᱭ ᱠᱚᱨᱟᱣ ᱞᱮᱫᱟ ᱾ ᱩᱱᱤ ᱟᱡᱟᱜ ᱪᱮᱛᱟᱱ ᱥᱮᱭᱟᱜ ᱥᱮᱪᱮᱫ ᱫᱚ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ, ᱠᱳᱞᱠᱟᱛᱟ ᱟᱨ ᱞᱚ ᱵᱤᱵᱷᱟᱜᱽ, ᱠᱳᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱯᱩᱨᱟᱹᱣ ᱞᱮᱫᱟ ᱾  ᱕ ᱡᱩᱞᱟᱭ ᱑᱙᱘᱕ ᱥᱮᱨᱢᱟ ᱨᱮ ᱩᱱᱤ ᱢᱤᱫ ᱩᱠᱤᱞ ᱞᱮᱠᱟᱛᱮ ᱧᱩᱛᱩᱢ ᱮ ᱚᱞ ᱠᱮᱫᱟ ᱛᱟᱭᱟ ᱟᱨ ᱠᱳᱞᱠᱟᱛᱟ ᱦᱟᱭ ᱠᱳᱨᱰ ᱨᱮ ᱵᱟᱦᱟᱞ ᱞᱟᱦᱟ ᱮ ᱯᱨᱮᱠᱴᱤᱥ ᱠᱮᱫᱟ ᱾

ᱵᱤᱪᱟᱹᱨᱤᱭᱟᱹ ᱦᱩᱫᱟᱹ
᱕ ᱯᱷᱮᱵᱽᱣᱟᱨᱤ ᱒᱐᱐᱒ ᱨᱮ ᱤᱸᱫᱽᱨᱟ ᱵᱮᱱᱟᱨᱡᱤ ᱠᱳᱞᱠᱟᱛᱟ ᱦᱟᱭ ᱠᱳᱨᱰ ᱨᱮ ᱢᱤᱫ ᱛᱷᱟᱭᱤᱛ ᱵᱤᱪᱟᱹᱨᱤᱭᱟᱹ ᱦᱤᱥᱟᱹᱵᱽ ᱛᱮᱭ ᱵᱟᱦᱟᱞ ᱮᱱᱟ ᱟᱨ ᱘ ᱟᱜᱚᱥᱴ ᱒᱐᱑᱖ ᱨᱮ ᱫᱤᱞᱞᱤ ᱦᱟᱭ ᱠᱳᱨᱰ ᱨᱮᱠᱚ ᱩᱪᱟᱹᱲ ᱠᱮᱫᱮᱭᱟ ᱾ ᱩᱱᱤ ᱢᱟᱫᱽᱨᱟᱥ ᱦᱟᱭ ᱠᱳᱨᱰ ᱨᱮᱭᱟᱜ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱦᱩᱫᱟᱹ ᱨᱮᱭ ᱨᱟᱠᱟᱵ ᱮᱱᱟ ᱟᱨ ᱒᱐᱑᱗ ᱥᱮᱨᱢᱟ ᱨᱮᱭᱟᱜ ᱔ ᱮᱯᱨᱤᱞ ᱠᱷᱚᱱ ᱟᱸᱜᱤᱵᱷᱟᱨ ᱮ ᱜᱚᱜ ᱠᱮᱫᱟ ᱾

ᱵᱤᱪᱟᱹᱨᱤᱭᱟᱹ ᱥᱚᱧᱡᱚᱭ ᱠᱤᱥᱟᱱ ᱠᱩᱞ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮ ᱵᱟᱦᱟᱞ ᱛᱟᱭᱚᱢ ᱩᱱᱤᱭᱟᱜ ᱡᱟᱭᱜᱟ ᱨᱮ ᱵᱤᱪᱟᱹᱨᱤᱭᱟᱹ ᱵᱮᱱᱟᱨᱡᱤ ᱢᱟᱫᱽᱨᱟᱥ ᱦᱟᱭ ᱠᱳᱨᱰ ᱨᱮᱱ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱦᱩᱫᱟᱹ ᱨᱮᱭ ᱵᱟᱦᱟᱞ ᱮᱱᱟ ᱾ ᱵᱤᱪᱟᱹᱨᱤᱭᱟᱹ ᱠᱟᱱᱛᱟ ᱠᱩᱢᱟᱨᱤ ᱵᱷᱟᱴᱱᱟᱜᱚᱲ ᱛᱟᱭᱚᱢ ᱩᱱᱤ ᱜᱮ ᱪᱟᱴᱟᱨᱰ ᱦᱟᱭ ᱠᱳᱨᱰ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱦᱩᱫᱟᱹ ᱨᱮ ᱵᱟᱦᱟᱞ ᱟᱠᱟᱱ ᱛᱤᱨᱞᱟᱹ ᱠᱟᱱᱟᱭ, ᱡᱟᱦᱟᱭ ᱫᱚ ᱑᱙᱙᱒ ᱨᱮᱭᱟᱜᱡᱩᱱ ᱠᱷᱚᱱ ᱱᱚᱵᱷᱮᱢᱵᱚᱨ ᱦᱟᱹᱵᱤᱫ ᱠᱳᱨᱰ ᱨᱮᱱ ᱢᱩᱬᱩᱛ ᱮ ᱛᱟᱦᱮ ᱠᱟᱱᱟ ᱾ ᱩᱱᱤ ᱫᱚ ᱗ ᱟᱜᱚᱥᱴ ᱒᱐᱑᱘ ᱨᱮ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱨᱟᱠᱟᱵ ᱮᱱᱟ ᱾

ᱥᱟᱹᱠᱷᱭᱟᱹᱛ